Pädaste mõisa ärijuhi Martin Breueri sõnul on viie tärni saamine parim tunnustus Pädaste meeskonna pingutustele pakkuda tippkvaliteediga teenust. Breueri sõnul annab tärnihotelli staatus klientidele garantii hotellis pakutavate teenuste taseme ja kvaliteedi osas. "See on väga tähtis, et valitud hotell vastab või isegi ületab külaliste ootusi. Pakume kõrge  emotsionaalse väärtusega teenuseid ja meil on hea meel EHRL'i otsuse üle omistada meile viis tärni," lisas Breuer.